ડેરી ખેડૂતો માટે શરૂ થયા માઈક્રો ATM, ગુજરાતના આ ગામથી થઈ શરૂઆત | Vyaapaar Samachar
ડેરી ખેડૂતો માટે શરૂ થયા માઈક્રો ATM, ગુજરાતના આ ગામથી થઈ શરૂઆત
business-opinion | June 10, 2021, 9:05 PM
રાજકોટ: ગુજરાતના રાજકોટમાં ડેરી ખેડૂતો માટે અમૂલ માઈક્રો એટીએમ શરૂ થયા છે. રાજ્યના રાજકોટ જિલ્લાના એખ નાનકડા ગામડા આનંદપરમાં બુધવારે ડેરી ખેડૂતો માટે આધાર આધારિત અમુલ માઈક્રો એટીએમ પેમેન્ટ સેન્ટર ખુલ્યું, જે દેશનું પહેલું આવી સુવિધાવાળું ગામડું બન્યું છે. લગભગ 4000 લોકોની વસતીવાળા એક નાના ગામ આનંદપરમાં દૈનિક 2,000 લીટર દૂધની ખરીદી થાય છે.
રાજકોટ જિલ્લા સહકારી દૂધ ઉત્પાદક સંઘ લિમિટેડ હેઠળ ગોપાલ ડેરી સાથે જોડાયેલા આણંદપર ગામ ડેરી સહકારી મંડળીના સેક્રેટરી દ્વારા, ફીંગર સ્કેનર સાથે ઇલેક્ટ્રોનિક ડેટા કેપ્ચર (ઇડીસી) મશીનમાંથી રોકડ વિતરણ કર્યા બાદ તેની પ્રથમ પ્રકારની સેવા શરૂ કરવામાં આવી હતી. અમૂલ તરીકે જાણીતા ગુજરાત કોઓપરેટિવ મિલ્ક માર્કેટિંગ ફેડરેશન લિમિટેડ (જીસીએમએમએફ) આગામી દિવસોમાં આ પાયલોટ પ્રોજેક્ટને સમગ્ર રાજ્યની સાથે સાથે દેશના અન્ય ભાગોમાં શરૂ કરશે.
આ નવી સુવિધાથી દૂરના વિસ્તારમાં એવી ડેરી ખેડૂતો, જેમની પાસે એટીએમની સુવિધા ન હોય તેમને માઈક્રો એટીએમના ઉપયોગથી દૂધ સંગ્રહ કેન્દ્ર અથવા ગ્રામ દૂધ સમિતિથી પૈસા ઉપાડી શકશે. રાજકોટ ડેરીના ચેરમેન ગોરધનભાઈ ધામેલીયાએ જણાવ્યું કે, હવે કોઈ પણ સભ્ય મિલ્ક સોસાયટી આવી શકે છે અને અમુલ માઈક્રો એટીએમના માધ્યમથી પૈસા ઉપાડી શકે ચે. આ ડેરી ખેડૂતો માટે એક મોટી રાહત છે, કેમ કે તેમને હવે દૂર બેન્કોમાં નહિં જવું પડે. મહામારીની સ્થિતિ વચ્ચે ટ્રાન્ઝેક્શન પણ સુરક્ષિત છે.
Read More: Amul Micro ATM Dairy Farmers Rajkot ATM Payment Center State
Web Title: Amul Micro Atm: Micro ATM started for dairy farmers, started from the village of this state of the country